## Odluka o dodjeli državnih nagrada za znanost

### NN 58/1999 (9.6.1999.), Odluka o dodjeli državnih nagrada za znanost

# ZASTUPNIČKI DOM HRVATSKOGA DRŽAVNOG SABORA

Odbor za podjelu državnih nagrada za znanost imenovan Odlukom Zastupničkog
doma Sabora Republike Hrvatske na sjednici 17. svibnja 1996. godine u sastavu:

Predsjednik: akademik Vlatko Pavletić

Članovi: prof. dr. sc. Nedjeljko Mihanović, prof. dr. sc. Želimir Sladoljev,
prof. dr. sc. Nikola Cindro, prof. dr. sc. Zvonimir Rumboldt, prof. dr.
sc. Željko Matić, prof. dr. sc. Pero Jurković, prof. dr. sc. Marija Ivezić,
akademik Željko Kućan, prof. dr. sc. Ivan Katavić, akademik Dragan Dekaris
i prof. dr. sc. Đurđica Vasilj

donio je temeljem Zakona o hrvatskim državnim nagradama za znanost ("Narodne
novine" 108/95., 104/97. i 142/98.), na svojoj 9. sjednici održanoj 30.
travnja 1999. godine

## ODLUKU

### O DODJELI DRŽAVNIH NAGRADA ZA ZNANOST

*I. Državnom nagradom za životno djelo nagrađuju se:*

*Područje prirodnih znanosti*

1. Prof. dr. sc. JAKOB PAMIĆ

znanstveni savjetnik Instituta za geološka istraživanja i dopisni član
Hrvatske akademije znanosti i umjetnosti, Zagreb, za cjelokupni znanstvenoistraživački
rad u području prirodnih znanosti, posebno geologije i geokemije.

*Područje biomedicinskih znanosti*

2. Akademik VLATKO SILOBRČIĆ

umirovljeni profesor Medicinskog fakulteta Sveučilišta u Zagrebu, za
cjelokupni znanstvenoistraživački rad u području biomedicinskih znanosti,
posebice na području imunologije.

*Područje tehničkih znanosti*

3. Akademik JOSIP BOŽIČEVIĆ

redoviti profesor Fakulteta prometnih znanosti Sveučilišta u Zagrebu,
za cjelokupni znanstveno-istraživački rad u projektiranju i održavanju
željezničkih i cestovnih prometnica te organizacijski rad na visokoškolskom
sustavu naobrazbe pilota i doprinosa razvoju upravljanja cjelokupnim prometom
Republike Hrvatske.

*Područje biotehničkih znanosti*

4. Prof. dr. sc. ANĐELKO BUTORAC

redoviti profesor Agronomskog fakulteta Sveučilišta u Zagrebu, za cjelokupni
znanstrenoistraživački rad u području biotehničkih znanosti, posebice za
doprinos u razvitku agroekologije i agronomske struke.

*Područje društvenih znanosti*

5. Prof. dr. sc. MIRA ALINČIĆ

umirovljeni redoviti profesor Pravnog fakulteta Sveučilišta u Zagrebu,
za cjelokupni znanstveno-istraživački rad u području društvenih znanosti,
posebice u hrvatskoj pravnoj povijesti, za doprinos razvitku teorije obiteljskog
prava.

*Područje humanističkih znanosti*

6. Prof. dr. sc. IVO FRANGEŠ

umirovljeni sveučilišni profesor Filozofskog fakulteta Sveučilišta u
Zagrebu za cjelokupni znanstvenoistraživački rad u području humanističkih
znanosti, posebice za razvoj hrvatske znanosti o književnosti. Svoj iznimni
opus okrunio je Poviješću hrvatske književnosti (1987.), koja se 1995.
g. pojavila u proširenoj verziji na njemačkom jeziku.

*II. Godišnjom državnom nagradom za znanost nagrađuju se:*

*Područje prirodnih znanosti*

**1. skupina suradnika:**

Dr. sc. ELSA REINER

Dr. sc. VERA SIMEON

Dr. sc. MIRA ŠKRINJARIĆ-ŠPOLJAR

znanstvene suradnice na Institutu za medicinska istraživanja i medicinu
rada Zagreb, za značajno znanstveno dostignuće, posebice za biokemijska
istraživanja mehanizama esteraza koje reagiraju s organofosfornim spojevima.

2. Dr. sc. ALEKSANDAR SABLJIĆ znanstveni savjetnik Instituta "Ruđer
Bošković" Zagreb, za značajno znanstveno dostignuće, posebice za razvoj
modela za predviđanje ponašanja zagađivača u okolišu.

3. Dr. sc. JOSIP TRAMPETIĆ znanstveni savjetnik Instituta "Ruđer Bošković"
Zagreb, za značajno znanstveno otkriće u području prirodnih znanosti, posebice
za njegova otkrića u teorijskoj fizici elementarnih čestica.

*Područje biomedicinskih znanosti*

1. Prof. dr. sc. MATKO MARUŠIĆ

redoviti profesor Medicinskog fakulteta Sveučilišta u Zagrebu, za značajno
otkriće u području biomedicinskih znanosti, kojim pokazuje da ljudski timus
zadržava svoju funkciju do kraja života.

2. Dr. sc. SABINA RABATIĆ

znanstvena savjetnica Imunološkog zavoda u Zagrebu, za značajno znanstveno
dostignuće u području biomedicinskih znanosti posebno za istraživanja na
području imunopatologije, posebice alergologije.

3. Dr. sc. IVAN SABOLIĆ

znanstveni savjetnik Instituta za medicinska istraživanja i medicinu
rada u Zagrebu, za značajno znanstveno dostignuće, posebice za fiziološka
istraživanja molekulskog prijenosa tvari kroz staničnu membranu.

*Područje tehničkih znanosti*

1. Doc. dr. sc. GORAN GRANIĆ

ravnatelj Energetskog instituta "Hrvoje Požar" u Zagrebu, za značajno
znanstveno dostignuće u području tehničkih znanosti, posebice za autorstvo
i vođenje nacionalnih energetskih programa i razvitka elektroenergetskog
sustava Hrvatske.

2. Prof. dr. sc. ZDRAVKO VIRAG

izvanredni profesor Fakulteta strojarstva i brodogradnje Sveučilišta
u Zagrebu, za značajno znanstveno dostignuće u mehanici fluida iz područja
tehničkih znanosti, a posebice za razvoj novih metoda u modeliranju turbulentnih
strujanja.

*Područje biotehničkih znanosti*

1. Prof. dr. sc. VLADO KOVAČEVIĆ

redoviti profesor Poljoprivrednog fakulteta Sveučilišta u Osijeku, za
značajno znanstveno dostignuće u području biotehničkih znanosti posebice
za mineralnu ishranu kukuruza.

2. Dr. sc. ALOJZIJE LALIĆ

viši asistent na Poljoprivrednom institutu u Osijeku, za primjenu rezultata
znanstvenoistraživačkog rada, posebice za izuzetan doprinos u poticanju
uzgoja domaćih visokokvalitetnih kultivara pivarskog ječma u Hrvatskoj.

*Područje društvenih znanosti*

1. Prof. dr. sc. VILIM GORENC

redoviti profesor Ekonomskog fakulteta Sveučilišta u Zagrebu, za značajno
znanstveno djelo "Zakon o obveznim odnosima s komentarom", RRiF-Pravna
biblioteka, Zagreb, 1998. iz područja društvenih znanosti, posebice područja
trgovačkog prava.

2. Prof. dr. sc. OZREN ŽUNEC

redoviti profesor na Filozofskom fakultetu Sveučilišta u Zagrebu, za
istaknuto znanstveno djelo "Rat i društvo", Naklada "Jesenski i Turk",
Zagreb 1998. iz područja društvenih znanosti, posebice sociologije vojske.

*Područje humanističkih znanosti*

1. **skupina suradnika:** skupina znanstvenika iz područja humanističkih
znanosti grana etnologija za istaknuto znanstveno djelo "Etnografija. Svagdan
i blagdan hrvatskog puka", u izdanju "Matice hrvatske", Zagreb 1998.

2. Prof. dr. sc. KREŠIMIR NEMEC

redoviti profesor Filozofskog fakulteta Sveučilišta u Zagrebu, za istaknuto
znanstveno djelo "Povijest hrvatskog romana, I i II" u izdanju "Znanje",
Zagreb 1998.

3. Dr. sc. MILAN PELC

znanstveni suradnik u Institutu za povijest umjetnosti u Zagrebu, iz
područja humanističkih znanosti za istaknuta znanstvena djela "Martin Rota
Kolunić", "Natale Bonifacio" i "Juraj Julije Klović", Zagreb 1997/98.,
kojima otvara nova poglavlja hrvatske povijesti umjetnosti.

*III. Godišnjom državnom nagradom za popularizaciju i promidžbu znanosti
nagrađuju se:*

*Područje prirodnih znanosti*

1. Prof. dr. sc. PAULA DURBEŠIĆ

izvanredni profesor Prirodoslovno-matematičkog fakulteta Sveučilišta
u Zagrebu, autorica mnogobrojnih popularnih članaka i glavna urednica Male
ekološke biblioteke, za doprinos u širenju spoznaja iz područja prirodnih
znanosti posebice ekologije.

*Područje tehničkih znanosti*

2. Prof. dr. sc. MLADEN OBAD
                       ŠĆITAROCI

izvanredni profesor Arhitektonskog fakulteta Sveučilišta u Zagrebu za
doprinos u širenju spoznaja o povijesnim objektima i perivojnoj arhitekturi
iz područja tehničkih znanosti, posebice za istaknuto znanstveno djelo
"Dvorci i perivoji u Slavoniji", "Šćitaroci" Zagreb 1998.

*Područje biotehničkih znanosti*

1. Prof. dr. sc. ROMANO BOŽAC

redoviti profesor Agronomskog fakulteta Sveučilišta u Zagrebu, za razvitak
i popularizaciju gljivarstva, objavljivanjem znanstvenih, stručnih i popularnih
radova, te medijskom prezentacijom svog bogatog iskustva.

*IV. Godišnjom državnom nagradom znanstvenim novacima, nagrađuju se:*

*Područje prirodnih znanosti*

1. Mr. sc. IVICA KUŠEVIĆ

asistent na Prirodoslovno-matematičkom fakultetu Sveučilišta u Zagrebu,
za njegov doprinos istraživanju visokotemperaturnih supravodiča u području
prirodnih znanosti.

*Područje biomedicinskih znanosti*2. Dr. sc. CAROL MIRNA
HERAK KRAMBERGER

znanstvena suradnica u Institutu za medicinska istraživanja i medicinu
rada u Zagrebu, za istraživanja na području lipoproteina te djelovanja
teških metala na rad bubrega u području biomedicinskih znanosti.

3. Dr. sc. GORAN ŠIMIĆ

asistent u Hrvatskom institutu za istraživanje mozga, Medicinskog fakulteta
Sveučilišta u Zagrebu, za istraživanja s područja neuropatologije Alzheimerove
bolesti, u području biomedicinskih znanosti.

*Područje tehničkih znanosti*

4. Doc. dr. sc. SENKA VUKOVIĆ

asistent i znanstvena novakinja na Tehničkom fakultetu Sveučilišta u
Rijeci, za znanstveni rad u području tehničkih znanosti, posebno iz područja
numeričkog modeliranja i optimizacije nestacionarnih strujanja.

*Područje biotehničkih znanosti*

5. Mr. sc. TOMISLAV KLAPEC

asistent na Prehrambeno-tehnološkom fakultetu Sveučilišta u Osijeku
za znanstvenoistraživački rad u području biotehničkih znanosti, posebice
za zdravstveno značenje selena u ljudskoj prehrani.

*Područje humanističkih znanosti*

6. Mr. sc. MILOVAN TATARIN

znanstveni novak na Pedagoškom fakultetu Sveučilišta u Osijeku za istaknuto
znanstveno djelo "Od svita odmetnici", (Književni krug, Split, 1997.),
kojim je na originalan način osvijetljeno neobrađeno područje slavonske
dionice hrvatske književnosti 18. stoljeća.

Klasa: 061-03/99-2/7
Urbroj: 533-04-99-2
Zagreb, 30. travnja 1999.

Predsjednik
Odbora za podjelu državnih
nagrada za znanost
**akademik Vlatko Pavletić,** v. r.

Odluka, NN 58/1999-1070